|  |
| --- |
| Entombed |
|  
Entombed per Metalmania 2007 festifalį Lenkijoje |
| Biografija |
| Kilmė | Stokholmas, Švedija |
| Žanrai | Death metal, death 'n' roll |
| Kūrinių kalbos | anglų |
| Veikla | Muzikos grupė |
| Aktyvumo metai | 1987-dabar |
| Įrašų kompanija | Candlelight, Music for Nations, Earache |
| Susijusi veikla | The Hellacopters, Disfear, Death Breath |
| Svetainė | www.entombed.org |
| Nariai |
| Lars Göran PetrovNico ElgstrandAlex HellidOlle Dahlstedt |
| Buvę nariai |
| (žiurėti žemiau) |

**Entombed** – švedų Death metal muzikos grupė susikūrusi 1987 metais. Grupė yra išleidusi net 9 studijinius albumus. Entombed yra laikoma Skandinavijos šalių death metal pionierė, taip pat grupė buvo nominuota Grammy. 2005 metais Entombed atvyko į Lietuvą „FERRUM FROST 2005" festivalį.

Biografija
----------

### *1990-2000*

Entombed susiformavo praeito amžiaus devintojo dešimtmečio antroje pusėje iš grupės "Nihilist". Pirmas rimtesnis grupės įrašas buvo 1990 m. išleistas mini albumas "But Life Goes On". Tačiau, tais pačiais metais, grupė išgarsėjo su savo debiutiniu albumu "Left Hand Path", kuris įėjo į Death Metal istoriją kaip vienas pamatinių švediško skambesio Death Metal albumų.

Kitas, nemažiau kultinis grupės albumas - "Clandestine", išleistas 1991 metais. Su šiuo leidiniu Entombed įsitvirtina pasauliniame Death Metal elite. Po dvejų metų nuo "Clandestine" pasirodymo "Entombed" išleidžia naują albumą "Wolverine Blues", kuris šokiruoja daugelį ištikimų grupės fanų nauju skambesiu. Šiame leidinyje švedai sumaišė death metal su roku ir net Punk rock. Kontroversiškasis "Wolverine blues" susilaukė didelio pasisekimo platesniuose sunkiosios muzikos vandenyse ir prisidėjo prie naujo muzikinio termino "Death'n'Roll" atsiradimo.

Po kiek laiko bosistas Lars Rossenberg buvo pašalintas iš grupės dėl nuolatinio girtuokliavimo ir dėl to, kad išvyko į turą su grupe Therion. Bosisto vieta buvo pasiūlyta buvusiam kitos švedų death metal grupės "Grave" vokalistui Jorgen Sandstrom, kuris pirmą kartą sugrojo su *Entombed* koncerte Hultsfred‘e. Kartu su bosisto pasikeitimu buvo pakeista ir leidybinė firma, Entombed nusprendė nutraukti kontraktą su įaršų kompanija „Earache Records" ir pasirašė sutartį su „Music for Nations". Su pastarosios kompanijos pagalba 1997 m. išeina albumas „DCLXVI - To Ride, Shoot Straight, and Speak the Truth" – albumas, kuris gavo daugiau reklamos negu sudėjus visi kiti prieš tai *Entombed* įrašyti albumai. Įsižeidę „Earache Records" bosai nusprendžia išleisti Entombed dainų iš įvairiausių mini albumų rinkinį – jis pasirodė prieš pat „To Ride, Shoot Straight, and Speak the Truth" išleidimą. Tais pačiais metais grupėje įvyksta didžiausias pasikeitimas Entombed istorijoje: grupę palieka vienas pagrindinių muzikos kūrėjų, būgnininkas Nicke Andersson. Jo vietą užima daugelio metalo muzikos projektų dalyvis Peter „Flinta" Stjornvind.

1998 metais išleidžiamas albumas „Same Difference". Tai pirmas studijinis albumas be Nick. Šis albumas išsiskiria iš kitų grupės albumu lengvesniu skambesiu.

 Taip nėra, kad mes bandytume kratytis nuo „Same Difference", tai buvo geras albumas ir mes nesigailime, kad parašėme jį, bet tokių daugiau neįrašinėsime. „Music for Nations" ir mūsų vadybininkas norėjo, kad mūsų naujas albumas išeitų kuo greičiau, o mes patys tuo metu buvome labai pavargę ir, kaip matot, nelabai supratom ką darom. Be to albumą prodiusavo Daniel Ray – jis pasaulinio lygio vaikinas, bet aš manau, kad **Entombed** yra ne ta grupė, kuriai reikia prodiuserio, – sakė Uffe interviu projektui Metal-Is, – Nežinau, viskas buvo keista, tikriausiai reikėjo palaukt metus ar pusantrų. Su „Black Juju" (EP įrašytas po „Same Difference") buvo lygiai ta pati istorija, mes absoliučiai nesupratom ką darom… 
### *2000-dabar*

2000 metais vaikinai išleidžia naują diską „Uprising" – grįžimas prie šaknų, kaip „Wolverine Blues" ir „Clandestine". Albuvo viršelyje grupė uždėjo savo seną logo ir monstriuką, kuris buvo ir paties pirmojo demo „But Life Goes On" viršelyje.

21-ame amžiuje grupei pavyksta labiau išgarsėti, jie nufilmuoja vaizdo klipą dainai „Say it in Slugs" ir keliauja po Europą su legendiniais Iron Maiden, po to vyksta į Kanadą ir ten koncertuoja toliau. Kita pusę metų Entombed susikaupė naujo albumo įrašymams ir koncertavo tik Skandinavijos šalyse.

2001 metų pradžioje grupei pasiūlyta sudalyvauti baleto šou pastatyme kartu su 30-čia balerinų ir 10 metų berniuku. Tais pačiais metais išeina dar vienas studijinis albumas „Morning Star", kuriame buvo 12 dainų, ir kuris pasižymi lėtu gitarų rifais ir galingu Petrov balsu. 

2003 metais pasirodo dvigubas Entombed kompiliacinis albumas, pavadinimu „Sons of Satan Prise the Lord". Tais pačiais 2003 metais išeina albumas "Inferno". 2006 metais grupė išleido pirmąjį savo EP "When in Sodom", o 2007 metų vasarą išleidžiamas jau devintasis grupės studijinis albumas Serpent Saints - The Ten Amendments.

Grupės nariai
-------------

Lars Göran Petrov
* Lars Göran Petrov - Vokalas
* Nico Elgstrand - Bosinė gitara
* Alex Hellid - Elektrinė gitara
* Olle Dahlstedt - Būgnai

Alex Hellid
Nico Elgstrand
### Buvę nariai

* Jörgen Sandström - bosinė gitara
* Zoran - bosinė gitara
* Lars Rosenberg - bosinė gitara
* Nicke Andersson - būgnai, vokalas, bosinė gitara
* Peter Stjärnvind - bosinė gitara
* Johnny Dordevic - vokalas
* David Blomqvist - bosinė gitara
* Uffe Cederlund - gitara, bosinė gitara

### Kviestiniai nariai

* Fred Estby - vokalas
* Matti Kärki - vokalas
* Orvar Säfström - vokalas
* Peder Carlsson - Lūpinė armonikėlė
* Anders Lindström - gitara
* Daniel Rey - vokalas
* Östen Warnebring - vokalas

Diskografija
------------

### Studijiniai albumai

* Left Hand Path (1990)
* Clandestine (1991)
* Wolverine Blues (1993)
* DCLXVI: To Ride Shoot Straight and Speak the Truth (1997)
* Same Difference (1999)
* Uprising (1999)
* Morning Star (2001)
* Inferno (2003)
* Serpent Saints - The Ten Amendments (2007)

### Gyvo koncerto albumai

* *Monkey Puss (Live in London)* (1999)
* *Unreal Estate* (2004)

### Demo juostos, kompiliaciniai ir mini albumai

* But Life Goes On (Demo, 1989)
* Crawl (EP, 1990)
* Stranger Aeons (EP, 1991)
* Hollowman (EP, 1993)
* Out of Hand (EP, 1993)
* Full of Hell (Promo, 1993)
* Contempt (Promo, 1993)
* Night of the Vampire (bendras su The New Bomb Turks, 1995)
* Wreckage (EP, 1997)
* Entombed (rinkinys, 1997)
* Black Juju (EP, 1998)
* Sons of Satan Praise the Lord (kitų atlikėjų pergrotų dainų rinkinys, 2002)
* When in Sodom (EP, 2006)

Šaltiniai
---------

1. ↑  ENTOMBED - Švedijos death 'n' roll krikštatėviai[neveikianti nuoroda]

Bibliografija
-------------

Ekeroth, Daniel (2008). *Swedish Death Metal*. Bazillion Points Books. ISBN 978-0-9796163-1-0

Nuorodos
--------

|  |  |
| --- | --- |
|  | **Vikiteka: Entombed** – vaizdinė ir garsinė medžiaga  |

* Entombed svetainėje Allmusic
* Oficiali svetainė Archyvuota kopija 2010-04-21 iš Wayback Machine projekto.
* Oficialus Myspace puslapis
* Entombed @ Threeman Recordings